بیرطرف‌لی قایدادا موستقیل‌لیگینی اعلان ائدن سومالی‌لند ایالتینده بیر هفته‌دیر داوام ائدن و آزی 20 نفرین اؤلومونه سبب اولان اعتراضلار و قارشیدورما‌لاردان سونرا یوزلرله اینسان ائولرینی ترک ائدیب.
یئرلی مطبوعات اورقان‌لاری‌نین یایدیغی معلوماتا گؤره، قارشیدورما‌لارین یاشاندیغی سول-ون مرکزی لاس آنود بؤلگه‌سینده یوزلرله اینسان کؤچ ائدیب.
ائولرینی ترک ائتمیش سیویل لر تمیز سویا و ارزاقا احتیاجی وار.
سوما‌لی‌نین سول بؤلگه‌سینده نامعلوم شخص‌لر طرفیندن تؤره‌دیلن هوجوم‌لاردان سونرا بؤلگه اها‌لی‌سی اؤتن هفته حکومته اؤز اعتراضینی بیلدیرمک اوچون کوچه‌لره آخیشیب.
تهلوکه‌سیزلیک قوه‌لری سیویل شخص‌لره آتش آچیب و چوخ سایدا اینسان هلاک اولوب.
سوما‌لی‌نین سول، سناگ و عین بؤلگه‌لرینین ساکین‌لری سومالی‌لندین بیرطرف‌لی قایدادا موستقیل‌لیگینی اعلان ائتمه‌سینه قارشی‌دیرلار.
سومالی‌لند ایالتی‌نین باشچی‌سی موسی بیهی عبدی مخالیفتین بیر هفته‌لیک نوماییش‌لریندن سونرا بؤلگه‌دن چکیلمه‌یه‌جک‌لرینی آچیقلاییب.
